Rettens dom af 18. oktober 2011 - Gutknecht mod Kommissionen
(Sag T-561/08) 1
(Ansvar uden for kontraktforhold - sundhedspolitik - biocidholdige produkter - identifikation af aktive stoffer på markedet - Kommissionens vedtagelse af forordninger i henhold til direktiv 98/8/EF - årsagsforbindelse)
Processprog: engelsk
Parter
Sagsøger: Jürgen Gutknecht (Kirchheimbolanden, Tyskland) (ved advokaterne K. Van Maldegem og C. Mereu)
Sagsøgt: Europa-Kommissionen (ved P. Oliver og G. Wilms, som befuldmægtigede)
Sagens genstand
Erstatningssøgsmål med påstand om erstatning for den skade, der er lidt principalt som følge af Kommissionens påståede ulovlige vedtagelse af forskellige forordninger i medfør af Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter, eller subsidiært som følge af at Kommissionen angiveligt ikke har truffet de (EFT L 123, s. 1) nødvendige foranstaltninger med henblik på at sikre retten til beskyttelse af de oplysninger, der er fremlagt i henhold til nævnte direktiv
Konklusion
1)    Europa-Kommissionen frifindes.
2)    Jürgen Gutknecht bærer sine egne omkostninger og betaler de af Europa-Kommissionen afholdte omkostninger.
____________
1 - EUT C 55 af 7.3.2009.